Waiting for the Worms
„Waiting for the Worms“ — ინგლისური პროგრესული როკ-ჯგუფ პინკ ფლოიდის სიმღერა იგი შეტანილია 1979 წლის ორმაგ ალბომში The Wall. როჯერ უოტერსი: თეატრალურ ფარგლებში „Waiting for the Worms“ არის იმის გამოხატვა, თუ რა ხდება შოუს დროს - როდესაც ნარკოტიკის ეფექტი სუსტდება და ნამდვილი შეგრძნებები უტევს. ამ მომენტისთვის ალბომის პერსონაჟი პინკი კარგავს იმედს ("You cannot reach me now"), ფიქრობს, რომ გაიხრწნა და წარმოიდგენს, რომ მისი გონება ივსება ჭიებით. ნაცისტური რეჟიმის პაროდირებით იგი ახსენებს შხაპებს და ღუმელებს (საკონცენტრაციო ბანაკს). სიმღერაში აგრეთვე ჩნდებიან ჩაქუჩები, რომლებსაც უოტერსი „Run Like Hell“-ში ახსენებდა. მეგაფონში როჯერი გასცემს ბრძანებებს, სადაც საუბარია დაჯგუფებების სამოქმედო გეგმაზე და ლონდონის იმ რაიონებზე, სადაც ეთნიკური უმცირესობები ცხოვრობენ. სიმღერას უერთდება „Stop“ - ჯგუფის ერთ-ერთი ყველაზე მოკლე ჩანაწერი. სიმღერა იწყება გერმანულ ენაზე თვლით - Eins, zwei, drei, Alle (ერთი, ორი, სამი, ერთად).